OBSER.VATIONES ZOOLOGICAE. 
44 
ne ex captivitate evaserit. Somniculosa erat. Quum langueret, vinculis soluta 
soli exposita est, et non amplius reperta. Sine dubio evasit. Cauda major pi- 
losa ermineae fuit. Caput latius et fere triangulare nec ovatum , eaque propor- 
tione qua est caput martis ad caput foinae. An forte m. bercamele Cetti fue- 
rit ? quam Ictin veterum esse putat , quamque adeo familiarem et ludicram 
describit , ac Buffonius suam ermineam. 
Mea mustela nivalis farcta, comparatione instituta cum erminea praece- 
dente , mihi exhibuit caput longe angustius , non triangulare ut in erminea , 
caudam parum pilosam , breviorem , longo pilorum penicillo in extremo non 
gaudentem. Pedes extremi magis colorem dorsi , in erminea eandem cum ventre 
albedinem habent. 
Alia vero , magnitudine et cauda prorsus eadem , medio Martio 1798. (A0.6.) 
capta caput habuit prorsus triangulare , uti ista d. i 5 . Junii capta, quae autem 
cauda differebat, et forte erminea junior fuit. Hanc vero diversam speciem 
esse , apparet ex eo , quod medio Martio oporteat fuisse jam adultam. 
Alia capite triangulari medio Novembri capta. (Tr. Edi) 
URSUS MELES. 
Ex museo Poissonneriano Ao. 1799. obtinui melem sub n.° 32 . et nomine 
Blaireau du Nord , qui nostro in omnibus respondet et sine clubio mera va- 
rietas est. Pili tantum illi sunt molliores , subtiliores, tactuque leniores. Fas- 
ciae capitis sordide luteo-albicantes , uti et apices pilorum. Pili molles inte- 
riores fusci ; inde totus animalis color obscurior evadit. 
Meles cautum providumque animal. Noctu hora fere decima exit ; si non 
tutam repererit , et senserit insidias sibi strui , postridie aliam eligit. Luna per- 
nocte a propria umbra sibi timet , et in obscuritate umbrae incedit. Mire amat 
tenellas spicas zeae maydis , ej usque agros integros destruit. In cranio ejus 
multa memorabilia : articulatio maxillae inferioris , ejusdem alveoli dentium 
anteriorum. Vid. Dissert. Hermann. filii. Observationes et anecdota ex 
Osteologia comparata, pag. i 3 . 14. 
Tum eraniuiti maxime carinatum. Foramen zygomaticum maximum. Os 
ethmoidale subtilissime reticulatum. Dentes maxillares superiores dilatati. 
(Tr. Ed .) 
TALPA EUROPAEA. 
Pedes talpae anteriores, qui sui similes non habent, descriptionem meren- 
tur accuratiorem. Lati sunt , verticali ad corpus directione , quinque digitis 
